Vemblio stadionas
51°33′20″š. pl. 0°16′46″v. ilg.﻿ / ﻿51.5556°š. pl. 0.2794°v. ilg.﻿ / 51.5556; -0.2794 Vemblio stadionas (arba tiesiog Vemblis, angl. Wembley Stadium) – futbolo ir regbio stadionas bei viešų renginių arena Vemblio mikrorajono parke, Londone, Anglijoje. Tai šalies nacionalinis stadionas, talpinantis 90 tūkstančių žiūrovų (105 000 sėdimų ir stovimų vietų kartu sudėjus), ir yra antras pagal dydį futbolo stadionas Europoje (didesnis yra tik Camp Nou Barselonoje). Stadione tarptautines namų varžybas žaidžia Anglijos vyrų futbolo rinktinė. Stadione vyksta FA Taurės pusfinaliai ir finalas. Stadionas priklauso Futbolo Asociacijai (The Football Association), kuri yra atsakinga už Anglijos futbolą.